- Skal vi komme i gang? - Den mistænkte er på hotellet.
Men Deres klient er ikke i fare. Min bedste mand er sat på sagen.
Gibert til Alain.
Har den mistænkte i sigte. Afstand 15 meter. Kom herhen.
- Jeg er her, chef. - Koncentrer dig, Alain.
Ser du bæstet der klokken 11?
Nej, det er et maritimt udtryk. Du har måske aldrig set havet?
Jo. Jeg har da været på havnerundfart.
Klokken 12 er lige frem. Klokken 11 er så en lille smule til venstre.
Nå ja, selvfølgelig.
Er det nu også den mistænkte? Det ligner en rengøringskone.
Du tror måske, en terrorist kommer stormende med sprængstof om livet?
Selvfølgelig ikke. Han forklæder sig.
Og hvad er mere naturligt end en rengøringskone med sin vogn?
Især på et hotel.
Kan du høre den melodi, slynglen nynner for sig selv?
Er den ikke spansk?
En revolutionshymne, min kære Alain.
Når jeg giver signal, uskadeliggør I den slambert.
Klokken 12!
Den lille pipfugl blev forrådt af sin egen kvidren. Kyl ham i brummen.
- Gibert, hvor er De? - Jeg har uskadeliggjort terroristen.
Han medbragte en masse flasker, formodentlig fyldt med gift.
Jeg sender dem på laboratoriet.
Nu må De have klienten ud fra sit værelse. Tiden er knap.
Emilien, kysten er klar. Forsendelsen kan leveres.
Emilien? Så svar dog!
Jeg er på sagen, chef. Selv under en opgave kaster du dig over mig.
Du er så lækker, når du er i aktion. Som en anden Sean Connery.
Du udnytter, at du er stærkere end mig.
Næste gang må du binde mig.
- Ikke så højt. - Javel, hr. Kriminalassistent.
Jeg henter forsendelsen.
- Jeg elsker dig, Emilien. - I lige måde, men det må vente.
Monsieur Cissé! Du skal være på grønsværen om 20 minutter.
Undskyld forstyrrelsen, men jeg er fra politiet...
- Hvad hedder du? - Emilien.
Det var ikke for at...
I skal ikke udveksle visitkort nu.
Hvor er han så, ham Ji-bri-di? Det er jo til at brække tungen på.
- Djibril Cissé. - Skal du spille smart?
Så ryger du ud i salatfadet og en turi kachotten.
Se, det ligner slet ikke ham. Næsen, tænderne.
- Jamen det er altså ham. - Nu ikke forhastet, Emilien.
Jeg ved alt om forklædninger. Jeg arbejdede i toldvæsenet i to år.
Jeg optrevlede den koreanske menneskesmuglerring.
Han er ikke koreaner. Jeg har set hans papirer.
- Hans øjne er halvskæve. - Han er træt.
- Politiinspektøren bliver utålmodig. - Ja. Afgang!
Jeg ved ikke, hvad du har gjort, men du er ikke synderligt populær.
Han ved intet om fodbold. Han fisker.
- Hvad mumler du om? - At De er inkarneret fluefisker.
- Se, det er en rigtig sportsgren. - Det er nu ikke lige noget for mig.
Det er heller ikke en sport for amatører.
Som når man f.eks. Fisker efter suder med bjælde.
Nogle gange må man stå helt anspændt i otte timer.
Og så pludselig: Dingeling!
- Hvad foregår der? - Kom du noget til?
Kunne I ikke slå sirenen til?
Vi ville ikke vække Cissé af hans middagslur.
Han sidder i min bil. Han skal flyttes.
Skal Djibril Cissé overflyttes til Marseille?!
Det er Cissé!
- Jeg kommer for sent til kampen. - Jeg kender en, der kan hjælpe os.
- Har politiet også taxier? - Nej, han er tilknyttet luftvåbenet.
- Marseille-ekspressen er klar. - Cissé skal på banen om 8 minutter.
Hej, Djibril. Skal du spille for Marseille?
- Det er en velgørenhedskamp. - Så skynder vi os for den gode sag.
- Jeg klæder om på vejen. - Du kan jo prøve.
Gæt, hvem der skal spille for Marseille.
- Stadion er da ikke i den retning. - Vi kører uden om byen.
Det er sandt! Djibril Cissé! Nummer 9!
Sikke en vej, blød som silke.
- Man hører knap nok motoren. - Nej, ikke med den fart.
Seneste nyt: Olympique de Marseille har netop købt en klassespiller.
Ingen ringere end Djibril Cissé.
En hvid taxi i høj fart. Den er hos jer om et minut.
- Det må være Daniel. - Ja, det er sgu nok ikke paven.
Skal vi lade praktikanten? Han skal jo lære det før eller siden.
Hallo, knægt. Du skal lige justere radaren.
- Stil den på "ekstra følsom". - Javel, chef!
Nu kommer lyntoget. Sørg for at holde afstand.
Tak, knægt. Den er mere effektiv på "ekstra følsom".
- Den rykker, din taxi. - Jeg har justeret den lidt.
Jeg scorede et par reservedele, da de skrottede Concorden.
Det forlyder, at Marseille har betalt 60 millioner for deres nye spiller.
- Her er proppet. - Jeg kender parkeringskælderen.
Det er det, jeg er bange for.
I øjeblikket svirrer det med rygter om, -
- at Djibril Cissé skulle være skiftet til Olympique de Marseille.
Vi stiller om til Armand Pecci, der er til stede på stadion.
Ja, jeg sender direkte fra denne kamp til fordel for syge børn.
Måske er det pga. Den, at spilleren har forlangt et så astronomisk beløb.
Der tales om en kontrakt på 200 millioner euro.
Vi får vel en udtalelse senere, men stjernen er endnu ikke dukket op.
Er han her ikke om ét minut, går vi i gang.
- Til højre her. - Det har vi prøvet to gange.
- Kendte du ikke stedet? - Fra dengang paven var her.
- Gibert for vild hernede i timevis. - Så må jeg stole på mit instinkt.
Vi begynder.
- 7 minutter og 32. - Tak for turen.
Det er bedre end på tv.
I holder midt på banen. Fis ud på tribunen, eller I får det gule kort.
Varm godt op. I skulle nødigt forstrække noget.
Er du glad for trøjen? Din mor kan vaske den, så den passer dig bedre.
- Forsvinder autografen så ikke? - Jeg beder mor vaske uden om den.
Jeg vil gerne se dig spille mere end tre minutter. Nu ingen røde kort.
Den allervigtigste regel: Du må aldrig røre bolden.
Hvis nogen afleverer, sparker du den bare væk.
- De andre skal nok samle den op. - Må jeg ikke spille bare en smule?
Efter kampen skal far nok spille lidt med dig.
Af sted med dig.
Og løb nu ikke for hurtigt.
- Du tror ikke, han bliver forkølet? - Nej, jeg gav ham termoundertøj på.
Ja, så går det nok. Han burde spille ishockey med alt det udstyr.
Det er jo farligt. Hans mor ville melde ham til karate.
Jeg fik træneren til at sige, de ikke havde plads.
- Livet giver altså sine knubs. - Ja, men det kan han tids nok lære.
- Har du prøvet svømning? - Nej. Han har svage bronkier.
- Brækkede du aldrig noget som barn? - Armen, tre gange.
Det var ikke det, der gjorde mig kvik eller fik mig ind på politiskolen.
Så skulle du have brækket et ben.
Sådan, min dreng!
Hvad tror du, vores børn bliver, når de bliver voksne?
Taxichauffør og strømer?
Hvorfor ikke? Det er da ikke værst. Vi hjælper begge to andre mennesker.
Tænk, hvis min søn kørte taxi, og din var strømer.
Jeg gyser ved tanken.
Det er Emilien.
En nødsituation? Siger Gibert det? Men jeg har fri i dag.
Det kan bare ikke være rigtigt. Okay, jeg kommer med det samme.
En nødsituation. Tager du dig af Maxim?
Petra er ude på en opgave, og min mor er på sin årlige valfart til Lourdes.
- Hun begyndte, efter hun fik mig. - Det er da også et mirakel.
Kører du ham hen på stationen? Og du fylder ham ikke med junkfood.
Nej, han får vand og brød og kommer på hovedet i seng.
Jeg tager mig af ham, som var han min egen.
- Det er det, jeg er bange for. - Jeg passer ham hver onsdag.
Er han nogensinde kommet smældfed hjem?
Så slap af, og smut på arbejde.
Fire et halvt minut uden at få et kort. Det er ny rekord.
Den dommer deler kort ud, som var det brochurer.
Hent Max, så kører vi ned på havnen.
Giv mig straks den bold!
- Jeg har den, chef. - Kom her med den.
Så er den færdig med at gå mig på nerverne.
Så kan I spille videre, børn.
Nu er det slut med at drible, jonglere og gøgle med bolde.
Jeg har lige talt med Paris. De sender os en meget vigtig pakke.
Årets vigtigste overflytning.
- Drogba? - Makélélé?
- Beckenbauer? - Maradona?
Tumper, jeg taler ikke om tennis. Jeg taler om en forbryder.
- Tapie? - Nej, mere kendt end ham.
Det drejer sig om folkets fjende nr. 1. Hans navn er...
Nej, chef...
- Det er ham, vi flyttede i går. - Hvor er så den anden?
Bagpå. Vi skal jo spare på papiret.
Det er min kones skyld. Hun så et program om regnskovene.
Er I klar over, hvor mange hektar skov der forsvinder hver dag?
Hvor mange?
Nemlig. Hvis I vidste hvor mange, ville I græmme jer.
Det er millioner af tændstikker, der hugges hver dag og går op i røg.
Derfor skal I spare. På papiret! Økonomisere!
- Hvad med ham folkefjenden? - Nå ja. Han er belgier.
Alene hans navn giver mig kvalme. 53 væbnede røverier.
Medvirkende til 122 mord. En rigtig Al Capone.
Han skal flyttes til Congo, hvor han skal retsforfølges.
Han kommer til Marseille, hvor vi skal have ham -
- til kl. Fem i morgen tidlig, hvorefter han flyves til Congo.
Han får ikke tid til at tage på sightseeing.
Jeg vil have, at sikkerheden skal være ultrastram.
Han skal være så tæt omringet, at han ikke kan se havet!
- Forstået? - Javel!
- Hvornår ankommer uhyret så? - Godt spørgsmål. Kl. 15.00.
- Klokken er 15.05 nu. - Mit ur siger ellers fem over tolv.
Afgang!!
Var det ikke det, du ville have, Max? Hvorfor spiser du så ikke?
Min far siger, jeg får flødeskum ud over det hele.
Lad os vise ham, han tager fejl. Tag serviet på, og spis forsigtigt.
Pis, din far. Leo, strømerne.
- Af vejen! Det er politiet! - Damen er i nød. Jeg må da hjælpe.
Han har ret. Staklen kunne jo dehydrere.
Jeg er uddannet sygehjælper. Jeg må hellere...
I går ingen steder!
Nogle forældre burde spærres inde.
Hvor lang tid kan det tage at skifte et hjul?
Her tager vi os tid til at gøre tingene ordentligt.
Det tog sin tid. Af sted.
Men det smager godt, ikke?
Hr. General. Undskyld forsinkelsen. Vi blev stoppet af et punkteret dæk.
- Tog det en hel time at skifte hjul? - Hos politiet kan det tage en uge.
Politielever lærer kun at skyde.
Problemet er, at vi skifter dæk oftere, end vi har brug for at skyde.
- Har hæren også det problem? - Nej, vi bruger larvefødder.
Genialt. De kører jo overalt.
Det minder mig om Afrika.
Vi sov i den slags bure for at beskytte os mod vilde dyr.
Hvis det her vilddyr undslipper, står hele byen i flammer inden længe.
Bare rolig, vi er vant til den slags.
Om to timer spiser han af hånden, og i morgen er han blid som et lam.
- Så er den klaret. - Pas godt på ham.
Det bliver nemt som at klø sig i nakken. Lad os synkronisere ure.
- 16.20. - Fem over tolv, perfekt. Afgang!
Det er Gibert. Hr. General? Allerede?
Nemlig. De har været væk i 30 sekunder og har allerede kvajet Dem.
Kig i spejlet.
Nå, prislappen. Det var bedre. Tak, hr. General.
Gibert, jeg mente Deres sidespejl. Kast lige et blik til højre.
Pis. Stands!
- Er du sikker på, det er her? - Stensikker.
I bliver her i bilen. Jeg opererer bedst på egen hånd.
Kun hvis jeg ikke er tilbage om en halv time, skal I lede efter mig.
Helt i orden.
Hvad er der?
Ring til mig, inden du slipper ham løs. Han er sidste udvej.
Åh, pokkers også.
Vis så, hvad du kan.
Jeg fandt den her på vejen. Er det jeres?
Jeg vidste godt, den var trillet ud på kørebanen. Tak.
- De bliver godt nok store. - Hej, Maxim.
Det er godt, han ikke ligner sin far for meget.
- Emilien er her ikke endnu. - Jeg sætter dem ved computeren.
Ved du, hvor din far gemmer computerspillene?
Godt. Jeg går lige i fem minutter. Opfør jer nu pænt.
- Kan man spille to på den? - Nej, fars computer er for langsom.
- Hvad med Giberts? - Den er sej.
Hvad er nu det for noget møg?
Man skal sgu være professor for at finde ud af det her.
- Vi vil spille computer. - Den er optaget.
- Hvorfor bruger I ikke en anden? - Fordi det er en ældgammel COR2-pc.
FEJL
- Har I forstand på det her? - Barnemad.
Hej, Marley. Har du noget mod tørhed i halsen?
Ikke ret meget. Prøv at kigge i skabet.
Ja, det var ikke meget.
- Skal jeg rulle til to? - Ja, hvorfor ikke.
- Her. - Nej tak.
Ikke i arbejdstiden. Jeg ryger kun derhjemme.
Her er det lige omvendt. Vi ryger aldrig derhjemme.
Der kommer Gibert!
- Sæt dyret i mødelokalet. - Skal han ud af buret?
Nej da. Har du glemt, han er dødsens farlig?
Jamen buret er meget stort...
Den debat er uddebatteret. Sæt i gang!
Kalder alle. Ulven er løs i fårefolden.
Pis, det er Gibert.
Marley, kom her. Kom her.
- Har du nu røget igen? - Nej da.
Den hopper jeg ikke på. Jeg har en højt udviklet lugtesans.
Jeg har tilbragt en hel vinter med at træne redningshunde i bjergene.
Jeg kan nu lugte pot på mere end en kilometers afstand.
Lad gå for denne gang, men det skal ikke ske igen.
Fut-fut!
Så indtaster du din adgangskode.
Så vælger du dit billede.
Og så klikker du på det, du ikke vil have mere.
Klik så på det, du vil have i stedet.
Tak skal I have, drenge. Uden jer var det aldrig lykkedes.
Det skal I belønnes for.
Her er en lille skilling.
Men lad det blive mellem os, ikke?
Hvad laver I her, unger? I skal ikke pille ved min computer.
Hvad laver du her?
Er du den nye it-lærer?
- Nemlig. - Det havde jeg svedt ud.
Normalt har jeg ikke brug for hjælp. Jeg er lidt af en elektronikhaj.
Men i dette tilfælde måtte jeg give op.
Gør det kort. Jeg har det, som om mit hoved er ved at eksplodere.
- De ryger jo. - Jeg har været røgfri i tre uger.
Jeg har normalt en enorm viljestyrke, men jeg går altså med plaster.
Nej, jeg mente, at det ryger fra Deres hoved.
- Ja, søreme. - Tillader De?
- Hvor kommer den dog fra? - Fra Marokko.
Sluk den straks. Det her er et ikke-ryger-kontor.
Skal vi komme i gang? Jeg har travlt.
- Hvor langt er De kommet? - Jeg har justeret stoleryggen.
Grib musen, og hold så et øje på skærmen og et øje på tastaturet.
Et øje på skærmen og et øje på tastaturet.
Det er ikke nemt.
- Er det tilladt for seksårige? - Far, det er helt harmløst.
Du kan ikke forestille dig, hvor meget på spanden jeg er.
Nej, jeg er jo fantasi forladt.
Vi har fået en storforbryder i vores varetægt. Eftersøgt i hele Europa.
Hyggeligt. Så kan han være med til petanque.
Niks. Han skal med fly til Congo i morgen tidlig.
Hvis ikke han når at flygte inden. Den her station er jo en børnehave.
Netop, Daniel.
Gibert har givet alle overarbejde.
Petra er som altid på en hemmelig mission, mens jeg står med knægten.
Og så skal din ven Daniel tage sig af ham lidt endnu?
Bare et par timer, til min vagt er forbi.
- To stykker sukker i kaffen? - Ja.
- Hvornår kan jeg så gå på arbejde? - Kan Lilly ikke passe ungerne?
Hun er i Paris på et indretningskursus.
Hun vil lave min garage helt om.
- Grufuldt. - Præcis.
- Taxien skal sågar holde udenfor. - Hvor er det strengt.
Men det er nok også bedst, for Lilly stiller blomster over det hele.
Karburatoren bliver fyldt med pollen. Det tager en hel weekend at fjerne.
I et parforhold må man gå på kompromis.
- Går du på kompromis med Petra? - I den grad.
Mit tøj, f.eks. Førhen kunne jeg bare lade det ligge og flyde.
Men finder Petra noget, der roder, kyler hun det ud ad vinduet.
- Også dine underdrenge? - Alt.
- Har du så lært at rydde op? - Ja, og jeg har købt en fiskestang.
Så slipper jeg for at gå ned på gaden og hente tøjet.
- Hvornår henter du så knægten? - Om to timer, så er min vagt forbi.
- Du er en kammerat. - Det ved jeg.
Når det nu kun er os fire mænd i aften, -
- skal vi så ikke spise i garagen, inden den lukker?
- Kan I godt få to timer til at gå? - Jeg har en ide.
- Bedstefar! - Det er jo mine små fodtudser!
- Skulle I ikke først komme søndag? - Jo, men de ville så gerne hilse på.
- Jeg har sådan savnet dig. - Og jeg vil lege med Léo.
Mine to små lam. Bare rolig, bedstefar er jo lige her.
De er så følsomme.
Deres mødre er der ikke lige nu. Det er tapre unger, men bløde indeni.
Må jeg ikke nok passe dem et par timer?
To timer, men så ikke mere. De skal hjem og lave lektier.
- Nu har han været derinde en time. - Vi venter lige fem minutter mere.
Op med bjælken. Og så ned med den. Hurtigere.
Op igen. Det er ikke så svært, vel? Det gælder om at holde tempoet.
Alain, du fik mig til at tabe. Hvor mange point fik jeg?
- Otte. - Ikke dårligt af en begynder.
- Hvad er rekorden? - Den er...
1.653.000.
- Må jeg? - Selvfølgelig.
- Skal vi komme og hente dig? - Nej, jeg kommer lige om lidt.
Okay. Ingen problemer.
Undskyld, men jeg bliver nødt til at gå.
- Der er en anden elev, der venter. - Samme tid næste måned?
Hvad har du dog lavet?
De ville have ham i mødelokalet. En ordre er en ordre.
Du har ret. Flot arbejde, Alain.
Fjern presenningen. Han skal ikke sidde der og hygge sig.
Det må jeg nok sige.
- Er han virkelig så ond? - Ja. En uhyrligt bestialsk slagter.
Men frygt ikke. Jeg har tilbragt fem år i Ækvatorialguinea.
Jeg levede af edderkopper og talte flodheste for UNESCO.
Der skal mere end en belgier til at gøre mig bange.
Vi begynder med at afhøre ham. Alain, giv mig hans papirer. Kom nu.
Dit fulde navn!
- Gik det godt? - Jeg lover dig, det er et galehus.
Det er sgu uhyggeligt. Lad os komme væk.
Skal du spille smart, hvad? Alain, kom med telefonbogen.
Det er vores specialitet.
Kan du så svare!
Rolig nu.
Du skal rigtig nok spille op, hvad? Alain, hent min safari pistol.
Den fik jeg i Guyana. En gave fra den lokale høvding.
Én pil får en elefant til at sove på fem sekunder. Pas på, den er ladt.
Gør han mine til at stikke af, plaffer du ham.
- Ingen advarselsskud? - Nej da!
Hvordan vil du så få ham til at sove bagefter?
Forfra. Dit fulde navn?
Ud med det!
Du skal ikke gøre mig gal, for det er ikke noget kønt syn.
Det er svært at tale med en kugle i munden.
Dårlige undskyldninger er der nok af. Han gider bare ikke svare.
- Han prøver at fortælle os noget. - Han kan jo bare sige det.
- Skal vi tage kuglen ud? - Glem det. Han bider hånden af dig.
Det må være det, den lille tavle skal bruges til.
Der hænger også et stykke kridt.
Så må han skrive svaret. Kom så, hans fulde navn.
Jeg tror godt, han kan høre, hvad vi siger.
Godt, stik ham kridtet. Men pas på, du ikke mister et ben.
Kom så, Emilien.
Forsigtigt.
Flot, Emilien.
WC
Hvad skrev han?
- "WC." - Er det hans initialer?
Jeg tror, han skal på toilettet.
Den går ikke. Det gamle "jeg skal på toilettet"-trick.
Det har jeg hørt 100 gange før. Han tror, vi hopper på den gamle fidus.
Systemet må være indrettet til den slags problemer. Se her.
- Ved du, hvordan den virker? - Det er barnemad.
Der er en slange til afløbet og en til at skylle med. Ret enkelt.
Så slut den til. Og du holder ham i skak!
Her, det er stærke sager.
Det er vildt stærkt. Jeg ser kæmpeslanger.
Den skal på vandhanen.
Og den skal ned i toilettet.
Sådan. Pærelet.
- Giv mig den der. - Undskyld, jeg blev forvirret.
Så koncentrer dig dog lidt. Man svinger ikke om sig med et våben.
Det er ikke et skydetelt med bamser. Den her kan nedlægge rigtige bjørne.
Når man er indendørs, holder man våbenet nedad for at undgå ulykker.
Min fod.
Sæt ham i stolen.
Han er godt nok tung.
- Han er helt væk. - Man skal ikke ryge noget syntetisk.
Han har fået noget bjørnebedøvelse.
- Fik han det af dig? - Nej.
Idioter. Han skød sig selv med en bjørnebedøvelsespil.
- Måske sover han hele vinteren. - Så bliver her da mere fredeligt.
Hvem skal så udbetale jeres løn?
Chef! Vågn nu op! Alarm!
- Hvad var det, vi kom fra? - Mandens fulde navn.
- Vær nu ikke lige så dum som Gibert. - Undskyld.
Det smitter, når man er meget sammen med ham.
Nå, belgier, var det rart at lade vandet?
Fik du leget Manneken Pis?
Den var god. Manneken Pis...
Hold nu op.
- Se, hans ben er svulmet helt op. - Det er ikke normalt.
- Vandet skulle løbe ud. - Men nu stiger det i dragten.
- Men vand løber jo altid nedad. - Har du taget fejl af slangerne?
Nej, jeg var omhyggelig.
Jeg satte en til vandet og lagde den anden i toilettet.
Den er altså gal alligevel.
Jeg tjekker det lige.
Endnu en gang kvajer jeg mig. Fandens også!
- Jeg lukkede for vandet. - Det virker.
Før stod der springvand ud af øjnene på ham.
- Vi må have ham ud. Han drukner jo. - Er du gal? Manden er vildt farlig.
Vil du have, at en belgier skal drukne på en fransk politistation?
Det må være muligt at åbne dragten i en fart. Kan du se nogen knap?
Kun en kæde.
Et håndtag. Tag fat i det andet.
Klar? En, to...
Det ser ikke for godt ud. Vi må have hjelmen af ham.
Du gør det. Kom nu bare i gang.
- Den er helt vildt stram. - Vær nu forsigtig.
Sådan havde jeg slet ikke forestillet mig ham.
Jeg havde forestillet mig et fjæs fyldt med tænder og underbid.
Som et monster? De værste mordere er altid de mest anonyme. Væk ham.
- Hvad skal du? - Beskytte mig.
Monsieur?
- Han har det bedre nu. - Det er vel nok herligt.
- Hvor er jeg? - På politigården i Marseille.
Og I er måske politifolk?
Ja. Kriminalassistenter, snart vicekommissærer.
- Telefonbogen? - Nej, fluesmækkeren.
- Nej, lad være! Lad være! - Hold op.
Der er begået en fejl. Ikke af jer, men af politiet i mit hjemland.
"Albert Vandenbosh. Eftersøgt forforbrydelser i 17 lande."
- Husker du det? - Ja. Og jeg hedder ikke Vandenbosh.
Navnet er Fenimore-Eugéne Triboulet, diplomat ved den belgiske ambassade.
Han må tro, vi er idioter. "1987: Togrøveri."
Jeg er ikke forbryder.
Dine løgne får dig ikke ud af fedtefadet.
Alain, smæk en rapport sammen til chefen. Så bliver han glad.
Skriv "Albert Vandenbosh".
Eugéne Triboulet. Jeg har set ham Vandenbosh.
Se på hans straffeattest. Han ligner mig slet ikke.
Emilien, kom og se.
- Hvem er det? - Albert Vandenbosh.
Hvad sagde jeg? Men det kan I jo ikke gøre for. Slip mig nu fri.
- Du kender Vandenbosh? - Ikke som sådan.
Jeg så ham engang på politigården i Brugge.
Jeg var der, fordi jeg var blevet carjacket tidligere på dagen.
Min Toyota blev carjacket. To bøller hev mig ud af bilen og kørte væk.
- Her kalder vi det "en pariser". - Vi kalder det "carjacking".
- Og hvad så? - Jeg sad på kommissærens kontor.
Og lige pludselig fik jeg brug for at gå på toilettet.
- Render du og pisser konstant? - Jeg blev opereret for prostata.
Og hvad så?
På toilettet stod Vandenbosh og var ved at afføre sig dragten her.
Tre mænd kastede sig over mig og tvang mig ned i dragten.
De gav mig kuglen i munden, og jeg kunne intet gøre for at forsvare mig.
Du er snedig. Men uheldigvis for dig har du mødt din overmand her i dag.
Emilien, kom lige og se.
BELGIENS AMBASSADE
Fenimore-Eugéne Triboulet, diplomat på ambassaden siden 1996.
Siden 17. maj 1996, helt præcis. Min udnævnelse blev sågar nævnt i avisen.
Er der et nummer til ambassaden? Så ring til dem. Ring til dem.
- Det er Belgiens ambassade. - Monsieur Triboulet, tak.
Han har ikke været på arbejde de seneste tre dage.
Hvor kan jeg finde ham?
Vi har intet hørt fra Triboulet i tre dage, så vi er lidt bekymrede.
- Er han forsvundet? - Ja.
I tirsdags meldte han sin Toyota stjålet i Brugge.
Det er det sidste, vi har hørt. Er De et familiemedlem?
Næ nej.
Det er jo forfærdeligt. Jeg ringer igen senere.
Pis...
Spyt så ud!
- Tag det nu roligt med ham. - Bare rolig, jeg har styr på det.
Brænd nu ikke stationen ned. Er der nogen, der har noget ekstratøj?
Kig i skabet. Chefen har altid et par trøjer at skifte med.
Du havde ret. Tøj til enhver lejlighed.
- Daniel, godt, du kom. - Er der noget galt?
Nej, men jeg trænger til våbenhvile.
Jeg har dig!
Léo, kom og se.
Sejt!
Hellere dø ærefuldt end leve i skam!
Hvad er det?
Fred! Krigen er forbi!
- Er du okay, general? - Det går, det går...
Jeg led nederlag, men krigen er ikke tabt endnu.
Du må tage revanche en anden gang. Ungerne skal passe deres lektier.
Så kæmper vi videre på søndag.
På Herrens dag. Det vil Han sikkert sætte pris på.
- Og så skal vi have æbletærte. - Den ordner jeg. Ud i bilen, unger.
I skulle slappe af et par timer, ikke smadre hans dagligstue.
- Vi ville også bare spille dam. - Han sagde, det var et bøssespil.
Et bøssespil? Ved I, hvad en bøsse er?
Ja, det er et gevær.
Min far siger, det vrimler med bøsser på arbejdet.
Jeg ved ikke, hvad de fluer har spist. De er jo enorme.
- Jeres kommissær må være hærdebred. - Ja, det er en smule for stort.
Det er ikke lige min stil, men det er langt bedre end dragten der.
Sikke en moppedreng.
Undskyld, men der sad en flue. En kæmpe!
Kæmpefluer og kæmpeslanger? Prøv med kamillete, så går det over.
- Er der kun tosser her på stationen? - Nu skal jeg forklare.
Vores chef elsker fluefiskeri, og han har snart fødselsdag.
Derfor samler vi ind. Det skal være en overraskelse.
Øjeblik.
- Kan jeg køre dig et sted hen? - Nej tak, jeg tager en taxi.
Så farvel.
Endnu en gang undskyld.
- Har Emilien fri? - Først om en time.
Sig til ham, at drengene og jeg henter pizza. Så mødes vi hos mig.
Tak skal du have.
Jeg manglede netop et transportmiddel.
- Hvor skal herren hen? - Place de la Méditerranée nr. 4.
Lige en ting.
Hernede har I et sindigt tempo, fordi solen bager jer ned i skallen.
Men nu er solen på vej ned, og jeg gider ikke lege turist.
Så stå på pedalen, så jeg kan havne i byen i en fart.
"Havne i byen." Marseille er en havneby. Sjovt, hvad?
Spænd hellere selen i stedet for at spille smart.
Ad, det lugter!
- Det må I undskylde. - Jeg fik det på mig.
- Hyg dig godt i Marseille. - Farvel, frue.
Fisken er tilbage i stimen. Så er det jer.
Forstået. Vi sætter madding på krogen.
Det var straks bedre end det stinkende lystfiskerkluns.
Er udstyret på plads? Hvad med specialisten?
Det var ikke nemt, men jeg gjorde det...
Jeg spurgte ikke til, hvad du går og laver. Har du fundet en specialist?
- Den bedste. - Det skal jeg nok afgøre.
Selvfølgelig. Jeg bad ham komme her og møde dig.
Det må være ham.
- Skal vi kindkysse eller give hånd? - Kysse, hvis jeg selv må vælge.
I Belgien kysser vi tre gange.
- Det er en ære at arbejde for dig. - Kender du mit arbejde?
- Dit arbejde er nærmere et værk. - Hun er dygtig.
- Skal vi gå i gang? - Ikke så hurtig. Jeg er smigret.
Men allerførst skal du bestå en lille prøve. En slags ritual.
Jeg lukker øjnene, og så skal du forsøge at stjæle noget fra mig, -
- uden at jeg opdager det. Du har ét minut.
Jeg tillod mig at stille det. Det gik et minut for langsomt.
- Hun er virkelig dygtig. - Hvor kom hun fra?
Der er intet at gøre. Der er intet, der interesserer ham.
- Så er der kun én løsning. - Hvor er bjørnen?
- Dens snude er meget varm. - Det er en kommissær.
- Han skød sig med en bedøvelsespil. - Jeg har aldrig set den art før.
Den får noget modgift. Dosen her er til en elefant, -
- men det duer også til bjørne.
Man sigter bare lige oven over snablen, midt mellem øjnene.
- Emilien! - Jeg er her. Hvad er der galt?
Det er normalt. Han skal bare hvile sig lidt i sin kurv.
Jeg må have døset. Hvad er klokken?
Fem over tolv? Så er det derfor, jeg er så sulten.
- Skal jeg bestille pizza? - Meget gerne.
Jeg drømte det mest absurde om dig, Emilien.
Du lod dig narre af belgieren og løslod ham.
Man drømmer de værste ting nogle gange, hvad?
Du nægter at tro, hvad der er sket.
Du er blevet fyret. Det bliver du jo altid en gang om måneden.
Det er alvor. Husker du ham storforbryderen, -
- som vi skulle bevogte? Ham har jeg løsladt.
- Jeg lod ham gå, jeg store idiot. - Du har virkelig jokket i spinaten.
Ikke bare i spinaten, men i hele grøntsagsskuffen.
Jeg kunne skrive en hel bog om bommerter.
Du har da også opklaret sager. Julemandsbanden og kinøjseren.
Jeg er en stor taber. Jeg har ikke fortjent at bære mit politiskilt.
Jeg blev endda kun politimand, fordi det var min fars sidste ønske.
Det er ikke nemt. Men du har da gjort en indsats.
Du har ret.
Nu må jeg finde på noget, jeg virkelig føler for.
Sådan, en positiv indstilling. Hvad elsker du at lave her i livet?
Problemet er, at jeg er blevet glad for mit job. Det er et skønt arbejde.
Så er du sgu på røven.
Hvis bare jeg kunne opspore ham belgieren, kunne jeg få mit job igen.
En rapkæftet belgier i lystfiskertøj?
Netop. Har du set ham?
Jeg tog ham med uden for din politistation.
- Han ville jo netop tage en taxi. - Sikke dog en spektakulær flugt.
- Husker du, hvor du kørte ham hen? - Selvfølgelig.
Du er genial.
Emilien... Hvad gør vi med ungerne?
Fandens også. Har du nogen ideer?
Daniel, er det allerede søndag?
Ja. Jeg sætter lige ungerne af, så henter jeg æbletærte.
Fint, så tænder jeg ovnen.
Er du sikker på, det er her? Vi må vide, om de stadig er der.
- Det er de. - Der er jo ikke lys.
Nej, fordi de sover, ligesom alle andre. Deres bil holder der også.
- Du kunne blive en god strømer. - Skulle det være en kompliment?
Ja da. Har du måske aldrig leget politiet efter røverne?
Jo, men jeg var altid røver.
Og hvis vi skal jage dem i morgen, vil jeg gerne sove nu.
Sov du bare. Jeg skal nok holde vagt.
Emilien.
Jeg faldt vist hen.
Der er kaffe, cheeseburgere, nuggets og drikkeyoghurt.
- Havde du alt det i bilen? - Jeg har været ude og købe det.
- Var huset så ikke overvåget? - Jeg mindes, at det var din opgave.
Men du sov som en sten. De er ikke skredet. Bilen er der endnu.
Der ankom to andre fyre for en time siden.
- Hvorfor vækkede du mig så ikke? - Fordi jeg fik fred, mens du sov.
De kommer ud nu.
- Der har vi belgieren. - Nej, han havde ikke overskæg.
Han er forklædt. Overskægget sidder ikke engang ordentligt fast.
- Hvorfor mon han er forklædt? - Muligvis fordi han er eftersøgt.
Hende pigen synes jeg, jeg har set før.
Aldrig.
- Hvor skal de hen? - Gæt engang.
Monaco. Banker overalt. Et forbryderparadis.
- Og et skattely. - Nemlig.
Der er et par bankbokse, vi gerne ville åbne, men vi må ikke.
Skal jeg bede belgieren åbne dem? Han skylder dig jo en tjeneste.
Den er god med dig.
Se. Nu har han valgt en.
- En belgisk bank. - Staklen har sikkert hjemve.
- Tror du, han vil plyndre den? - Han vil næppe spille boule.
- Skal vi ikke indsamle beviser? - Beviserne finder vi senere.
Hr. Kommissær, det er Emilien. Jeg har fundet belgieren.
Jeg ved godt, jeg ikke er politimand, men han og hans bande er i en bank.
Ja, de er der næppe for at spille boule.
Den belgiske bank i Monaco. Ja, det er langt væk.
Jeg prøver at holde dem hen. De er på vej.
Vi skal fange Dalton-brødrene, og de sender Ratata.
- Kan jeg hjælpe Dem? - Jeg skal tale med min søn, Edouard.
Er De Edouard Triboulets far? Denne vej. Anden etage, kontor 115.
Mange tak, unge mand. Folk er så venlige her.
Kom ind.
Far?
Far er død, fjols. Han ville have græmmet sig over dit navneskifte.
- Du er en Vandenbosh! - Fenimore? Sidder du ikke i fængsel?
Nej. For mig er spjældet som et sommerhus.
Der kommer jeg kun for at slappe af.
Lad mig se dit ansigt.
Du har stadig den latterlige frisure. Damerne tænder ikke på bonderøve.
De tænder på virile fyre som mig.
- Du er vel stadig enlig. - Ja.
Delta 1, vi er på plads.
- Der er hende pigen igen. - Jeg har helt sikkert set hende før.
- Jeg er på vej ind i banken. - Vi kan se dig.
Nu sker det. Skal jeg gå ind og lure helt diskret?
Nej, du aner ikke, hvad diskret er. Vi bliver her og venter på Ratata.
Jeg skal tale med monsieur Triboulet om at åbne en konto.
Nu skal jeg hente ham.
Så tag den dog.
- Det er en kunde. - Så tal dog med vedkommende.
Jeg kommer ned med det samme.
Stik mig nøglerne til boksene. Jeg går derned i dit sted.
Men jeg har kun nøgler til de tomme bokse.
- Jeg åbner kun folks konti. - Det samme her.
Undskyld ventetiden, komtesse. Det er denne vej.
- Luk op. - Så gerne, monsieur Triboulet.
Hvis komtessen vil træde nærmere.
Nu til arbejdet. Værsgo, komtesse.
Ved du, hvor du vil begynde?
- Med den mur. - Det er boks nr. 82.
Perfekt.
- Går det fremad? - Jeg skal frakoble alarmen.
Ellers ringer klokkerne hos politiet, så snart vi åbner en boks.
Hun er dygtig.
Det tør siges. Har du noget, man kan spise?
Jeg skaffer noget, chef.
Det tager da ikke en time at køre fra Marseille til Monaco.
- Jeg har gjort dig forvænt. - Du har ret.
- Nu må de snart have åbnet den boks. - Måske skal de åbne flere.
De bokse skal åbnes.
Det kommer til at tage tid. Tag dig en kop kaffe imens.
En belgisk avis? Der er stil over det.
Til tjeneste, Deres Majestæt.
- Jeg har åbnet første boks. - Fortsæt bare.
Mand i jakkesæt og solbrillerkravler ind i en varevogn. Er det normalt?
Måske skal han sove en brandert ud.
Han havde købt pomfritter, selvom vognen er en pomfritbod.
- Måske er de bedre end hans. - Du har svar på alt, hvad?
Det er derfor, jeg er politimand.
Der er kun fem tilbage. Jeg skal bruge nogle oplysninger.
Nummer 107. 1-0-7.
Det er forstået.
- En sort lommebog? - Præcis.
- Du forskrækkede mig. - Er du færdig?
- Jeg mangler fem. - Så skynd dig.
- Hvor langt er I? - Vi er snart klar.
Men hans hoved er mindre end dit, så parykken glider af.
Tag dig så sammen, og kom af sted!
Tag dig så sammen, og få det overskæg på.
Han skældte mig ud.
Hvad laver de? Sidder de og spiser morgenmad et sted?
Se der.
Nu slipper han fra os.
Han er på vej væk forklædt som en gammel mand.
Chaufføren er ved at spørge om vej, men når folk her ser en strømer, -
- så stikker de af. Og desuden er vores GPS gået i stykker.
- Hvor skal jeg gå hen? - Ned til stranden.
Så bliver du der og tæller til 100.000.
Nu slipper han væk!
Det er lige derhenne.
Hvordan ser han ud?
- Hvad gør vi? - Ingenting.
- Det er ikke mig! - Den er god med dig. Ind i bilen.
- Emilien. - Ja?
Når vi kommer hjem, har jeg et politiskilt til dig.
Hørte du det? Det er jo fantastisk!
- Og det kan jeg takke dig for. - Det kan ikke passe.
Det er gået op for ham, at jeg er en dygtig politimand.
Jeg taler om belgieren. De ankom seks mand med tasker.
Kun to kom ud igen, uden tasker. Kan du forklare det?
Nej. Den er svær.
- Og den gamle haltede anderledes. - Det bemærkede jeg godt.
Måske var han faldet på trappen.
Jeg tror snarere, at det ikke var den samme person.
Men hvor er belgieren så?
Dér.
Åh nej.
Jeg tager en anden vej. Det vil være mere diskret.
Glem det. Vi står last og brast her.
Og du forlader mig vel ikke, nu hvor jeg er rig og single?
- Han lod hende ikke gå. - Følger vi efter?
I pomfritvognen?
- Følg dog efter dem. - De får lige et forspring.
Der er ikke tid til fis nu. Kør, kør, kør.
- Hvorfor kører de så langsomt? - Så når man da at nyde udsigten.
- Og de kan bedre nå at opdage os. - De opdager snarere pomfritvognen.
- Hvad laver de der? - Fritter sælger vel ikke i Monaco.
Så da de så de belgiske nummerplader, øjnede de vel kunder.
- Ikke mere pjat nu. Jeg er på røven. - Du får da dit skilt tilbage.
Hvad så, når Gibert opdager, det er den forkerte belgier?
Jeg hedder Edouard Triboulet. Jeg er ansat i banken.
Og jeg er Hercule Poirot. Alain, hvor langt er vi nået?
- Områdenummer 77. - Det er Seine et Marne.
Dejligt område. Vis ham det.
Dejligt, ikke? Vi prøver igen. Dit fulde navn?
Jeg hedder Edouard Triboulet.
Der er snart ikke flere numre tilbage.
Pyt, vi tager bare encyklopædien. Der er 22 bind.
Jamen... Da herren jo er belgier, -
- kunne man måske benytte en anden metode, hvis De forstår.
Godt tænkt, Alain. Ud med jer.
Åh nej. I må ikke gå fra mig!
I må ikke gå! Bliv her!
- Du er altså belgier. - Ja, fra Bruxelles.
- Var Jacques Brel ikke også belgier? - Jo, en af landets store helte.
Så lad os høre den store helt.
- Smukt, ikke? - Det er storslået.
Er det her ikke bedre?
Nej, lad være. Nåde!
Hold op!
- Nej! Ikke det... - Dit fulde navn!
Hjælp!
Hvad går der dog af ham?
Pis!
Frituregryden er stået af.
- Skal vi ikke tilbage til huset? - Næ nej. Ring til colombianeren.
- Det er belgieren. - Er du ude af spjældet?
Ja, og det, jeg sidder med her, kan få dig sendt derind.
- Jeg lytter. - Den belgiske bank i Monaco...
Papirerne i din boks er ikke længere i din boks.
Hallo? Er du druknet i svømmepølen?
Hvad forlanger du?
Du har 10 minutter til at skride hjem til dit eget lorte land.
Det var så det. Jeg har lige købt et nyt hus.
Fantastisk. Jeg var her for et års tid siden -
- og faldt pladask for stedet.
Men svinet ville ikke sælge det til mig.
Lad mig vise dig paradis.
Smukt, ikke?
Er det ikke paradis?
Det er sgu kvalivare.
Ikke som det bagepulverlort, man får i storbyen.
Du tændte mig vildt i banken, da du åbnede alle boksene.
- Går det ikke lidt stærkt? - Der er ingen tid at spilde.
I vores profession må man handle hurtigt. Vi kan være døde om en time.
- Men Eugéne... - Fenimore.
Lad mig nu gøre mig smuk for din skyld.
Storartet ide. Så klæder jeg om til en intim middag med levende lys.
Perfekt.
Vi ses om lidt, Fenimore.
Delta 1, det begynder at brænde på. Hvornår kan I rykke ind?
Øjeblik. Hvor lang tid vil det tage?
I skal regne med to-tre dage.
Delta 2, jeg sender forstærkning.
- Hvad nu? - Jeg tilkalder forstærkning.
- Emilien, belgieren har tilstået. - Hvabehar?
Han tilstod det hele. Han tilstod endda også en masse andre sager.
Han kommer bag tremmer i tusind år.
Det er ikke den rigtige belgier. Den rigtige forlod banken bagefter.
- Hvor er så den rigtige? - I colombianerens villa i Cannes.
Vi kan knalde colombianeren og belgieren på én gang.
Alarm!!
- Du er pragtfuld. - Og hvidt klæder dig eminent.
Synes du? Jeg er også ret glad for hvid.
Men jeg foretrækker champagne.
Hørte du det skud? Ét skud kommer sjældent alene.
- Hvad gør du? - Sonderer terrænet for Gibert.
- Du er nu bedre som bagtrop. - Jeg tjekker bare forholdene.
Så kan aktionsstyrken hurtigere få adgang.
Sæt den her i øret, så ved du, hvor jeg er.
Det går galt.
Skål for os.
Muren var ikke til at klatre på, men jeg fandt en elmast.
Her er en gren, der fører direkte ind. Den burde de save af.
Nå, det har de gjort.
En lille topografisk reportage.
Dans!
Vi er et smukt par. Ild og is, kynisme og professionalisme.
En moderne gangsterduo. Jeg som Clyde, du som Bonnie.
- Skal vi danse eller kysse? - Begge dele.
Ellers kunne jeg tro, du spillede dobbeltspil.
- Har du aldrig lært at banke på? - Undskyld, men se, hvad vi fandt.
- Betjenten fra Marseille. - Jeg vil forfremmes efter det her.
Hænderne op! I er arresteret!
Du kommer alene med din lille pistol -
- for at arrestere folkets fjende nummer 1! Slagteren fra Flandern!
- Huset er altså omringet. - Nå ja.
Forstærkningen. En regulær hær.
Man hører tydeligt en sværm af helikoptere over huset.
- De kan være her når som helst. - Så venter vi på dem.
Og lad mig vise dig, hvad vi modtager dem med.
Men først skal du få betalt!
Lad mig få ham. Jeg vil så gerne banke en strømer.
Så er det min forlovelsesgave til dig.
Ingen gave kunne gøre mig gladere.
Rolig, frøken. Jeg har aldrig slået en kvinde, og jeg går til judo.
En japansk teknik.
Okay, som du vil.
- Så brug dog øjnene. - Vær ikke bekymret for mig.
Jeg er netop bekymret for dig.
- Kender vi hinanden? - Tænk godt efter.
Det der må gøre nas.
Der er næppe meget tilbage af topografen.
- Synes du om min veninde? - Hun er ikke min type.
Hvad så hvis jeg var blondine?
- Petra? - Det var godt nok på tide.
Gibert og hele banden.
Skal jeg se efter, om porten er åben?
Skal du så ikke også ringe på? Vi er nødt til at komme bag på dem.
Dette nye katapultsystem vil sende os over muren.
Det kaldes "den svenske proptrækker".
Nu er det tid til dødsstødet!
Jeg har en kniv på højre lår. Tag mig som gidsel.
- Vend mig om og tag mig. - Mens de ser på?
Du skal tage mig som gidsel, din idiot.
- Han har en kniv! - Hvor kommer den fra?
Jeg skærer halsen over på hende!
Jeg skal nok klare det, skat. Du får lige, hvad du vil have, strømer.
Er det nu også klogt her i kulden?
Jeg er skam gloende, Alain.
Desuden sprang jeg trampolin på eliteplan i 1971.
1971 er længe siden.
Det er ligesom at køre på cykel. Man glemmer det aldrig.
Teknikken gør knuder. Alain, undersøg, hvad der er galt.
- Hvilket nummer har den? - Det er den sidste i rækken.
Der må være gået en sikring.
Jeg forstår godt, den strejker over hans korpus. Jeg har fundet den!
- Vi har fået gæster. - Hvad gør vi?
Vi fører krig!
Vil I lege? Vil I have mig? Så kom og tag mig!
Godt, jeg sidder her.
Det er mig, der er boss. Jeg er hele verdens folkefjende nr. 1!
Nogle få franske pansersvin skræmmer mig ikke!
Kom og tag mig! Så skal I fandeme få!
Ved du, hvad dette pansersvin er?
Han er ved at være godt træt af pis.
Og det lille svin vil pløkke hele bondegården i smadder!
Så kan du lære det!
- Daniel, hjælp! - Han har ikke glemt mig.
Hvem er det nu, der er nr. 1, hvad?
Det er noget farligt stads. Jeg må tage kraftigere midler i brug.
Se, hvad jeg fandt!
Sådan nogle har jeg kun set på billeder.
Han burde spærres inde.
Nu skal der fanden gale mig ryddes op.
Hjælp.
Hold da helt kæft.
Min elskede, jeg genkendte dig ikke. Jeg kunne have gjort dig fortræd.
Pyt med det. Jeg kan forsvare mig.
Hvor skal jeg sætte jer af, inden I kommer for godt i gang?
Hør så lige her. Jeg bryder mig bestemt ikke om denne behandling.
Hvem er jeres øverstbefalende?
Der har vi ham.
- Deres rang? - Politiinspektør.
Ikke højere? De ligner ellers mindst en politimester.
Deres overordnede holder Dem sikkert nede. Det kan jeg ændre.
Jeg har forbindelser på højeste sted.
- Og de skylder mig et par tjenester. - Lad os tale videre i min bil.
Gerne.
Grib ham!
Hvad laver I? Slip mig! De begår en stor fejltagelse!
Deres håndtering af sagen var eksemplarisk.
Emilien gjorde det hele. Jeg kørte bare taxi. Taxametret tikker endnu.
Vidste I, at belgieren ville plyndre den bank?
Ja. Og da vi jo ikke må åbne de bankbokse, -
- lod vi belgieren gøre det for os.
Han stod jo alligevel til 200 år i skyggen.
Hvordan vidste I, han ville undslippe?
Ved at lade jer passe på ham var chancen jo rimeligt stor.
- Så jeg spillede en afgørende rolle? - Ja, du var fantastisk.
Noget nyt om Gibert?
Vi gav ham en hel dunk sovemiddel, men han lo bare.
Kom så! Flå dem i småstykker!
- Kommissæren er stadig helt vild. - Intet kan køle ham ned.
Vi har tilmeldt ham et maraton, men det hjælper nok heller ikke.
Hvad laver I, kvajpander? I bevæger jer jo som pingviner!
Skyd! Skyd!
Tror du, du er kommet på plejehjem? Gå nu til den!
Kom så, Gibert! Kom så, Gibert!
Skulle det være så svært? Se nu her.
Og når du så har tæmmet den...
Oversættelse: Henrik Thøgersen Scandinavian Text Service 2007